open-index/open-wikipedia-markdown huggingface dataset:
Invisible

Το **Invisible (Αόρατος)** είναι ελληνική δραματική ταινία του 2016, σε σκηνοθεσία του Δημήτρη Αθανίτη.                                                                                  

Ο Άρης (Γιάννης Στάνκογλου) είναι ένας μοναχικός 35άρης, χωρισμένος, που δουλεύει σε εργοστάσιο. Όταν απολύεται χωρίς καμιά προειδοποίηση κι αφού κάθε προσπάθεια του να γυρίσει στη δουλειά αποτυγχάνει, αποφασίζει να αποδώσει δικαιοσύνη ο ίδιος, καθώς νιώθει θύμα μιας ακραίας αδικίας. Όμως ο Άρης δεν είναι μόνος του. Έχει μαζί του και τον εξάχρονο γιο του.

## Κριτικές

* Η καλύτερη ελληνική ταινία της χρονιάς,  -*Νίνος Μικελίδης*
* Στις πιο σημαντικές ελληνικές ταινίες της δεκαετίας, *-Τάσος Ντερτιλής, Grandmagazine*
* Μια ταινία σκηνοθεσίας και ηθοποιών. Η αφήγηση, εκπληκτική σε απλότητα, λάμπει μέσα από τη βασανιστική, εικονοκλαστική και λεπτά επαναστατική σκηνοθεσία ενός κινηματογραφιστή που είναι μάρτυρας της εποχής του,*  -Elie Castiel, Sequences*   

## Βραβεία

*    Μεγάλο Βραβείο στη Φιγκέιρα ντα Φοζ και άλλα 14 διεθνή βραβεία 

Η ταινία έμεινε 17 εβδομάδες στις αίθουσες της Αθήνας, 3 εβδομάδες στην Θεσσαλονίκη και περιόδευσε σε 35 ακόμη Ελληνικές πόλεις. Έκανε πρεμιέρα στο Φεστιβάλ Θεσσαλονίκης και στη συνέχεια συμμετείχε σε περισσότερα από 40 φεστιβάλ σε όλο τον κόσμο όπως Δουβλίνο, Εδιμβούργο, Ουάσιγκτον, Φλωρεντία, Σανγκάη. Το καλοκαίρι του 2017, περιόδευσε στα  είκοσι μεγαλύτερα πανεπιστήμια της Ινδίας, εκπροσωπώντας την Ελλάδα στο ετήσιο φεστιβάλ Ευρωπαϊκού Κινηματογράφου. 

## Διανομή

*Γιάννης Στάνκογλου / Άρης
*Κόρα Καρβούνη / γκαρσόνα
*Μενέλαος Χαζαράκης / επιχειρηματίας
*Εύα Στυλάντερ / η σύζυγος του
*Νικολίτσα Ντρίζη / μητέρα μικρού
*Κώστας Ξυκομηνός / αστυνομικός
*Στέλιος Δημόπουλος / αστυνομικός
*Κώστας Συλβέστρος / αστυνομικός
*Βιργινία Ταμπαροπούλου / γραμματέας
*Χρήστος Μπενέτσης / μικρός Αντώνης
*Κώστας Κουρτάρας / φίλος
*Γιάννης Ράμος / συνάδελφος
*Γιώργος Μακρής / λογιστής

*Θανάσης Μπουρλιάσκος / σεκιούριτυ
*Μιχάλης Καλιότσος / εργοδηγός
*Τσιμάρας Τζανάτος / άνδρας στο νεκροταφείο
*Ιωσήφ Βαρδάκης / άνδρας στη καντίνα
*Νίκος Ραβδάς / φίλος γυναίκας Άρη
*Άκης Δαούτης / εργάτης
*Σπύρος Τέσκος / εργάτης
*Γιώργος Μπιλικάς / εργάτης
*Σταύρος Ψυλάκης / ηλικιωμένος εργάτης
*Γιώργος Μπακόλας / ιδιοκτήτης
*Ανδρέας Μαριανός / ρακοσυλέκτης
*Γιάννης Ματζαβίνος / ρακοσυλέκτης

### Συντελεστές
Σκηνοθεσία / Δημήτρης Αθανίτης, Σενάριο / Δημήτρης Αθανίτης, Γιώργος Μακρής , Παραγωγοί / Δ. Αθανίτης, Πάνος Παπαδόπουλος, Φωτογραφία / Γιάννης Φώτου, Σκηνικά-Κοστούμια / Στέλλα Κάλτσου, Μοντάζ / Σταμάτης Μαγουλάς, Μουσική / Papercut, Bizet, Ήχος / Μιχάλης Σαριμανώλης, Σχεδιασμός ήχου / Δ. Αθανίτης, Σταμάτης Μαγουλάς, Λευτέρης Δούρος, Μακιγιάζ / Γαρυφαλλιά Σιωρά, Παραγωγή / DNA films, Προσέγγιση ΜΕΠΕ, Dacos οε, ΕΚΚ, Διανομή / New Star

## Παραπομπές


## Εξωτερικοί σύνδεσμοι
* https://www.athanitis.eu/site/gr/tainies/2000+1-stigmes
* https://vimeo.com/athanitis

Κατηγορία:Ταινίες σε σκηνοθεσία Δημήτρη Αθανίτη
Κατηγορία:Ταινίες παραγωγής Ελληνικού Κέντρου Κινηματογράφου
Κατηγορία:Ταινίες του 2016
Κατηγορία:Ελληνικές δραματικές ταινίες
Ευδοκία (Σοφία) Λασκαρίνα

Η **Ευδοκία (μετονομάστηκε σε Σοφία)** (π.1211 - π.1250) από τον Οίκο των Λασκαριδών γεννήθηκε πριγκίπισσα της Ρωμαϊκής Αυτοκρατορίας και με τους γάμους της έγινε δούκισσα της Αυστρίας και σύζυγος του κυβερνήτη της Μ. Ασίας & καγκελάριου της Λατινικής αυτοκρατορίας της Κωνσταντινούπολης.

## Βιογραφία
Ήταν η τρίτη κόρη του Θεοδώρου Α΄ Λάσκαρη Αυτοκράτορα των Ρωμαίων και της 1ης συζύγου του Άννας Αγγελίνας, κόρης του Αλεξίου Γ΄ Αγγέλου. Η Ευδοκία είχε δύο μεγαλύτερες αδελφές, την Ειρήνη Λασκαρίνα, σύζυγο του Ιωάννη Γ΄ Βατάτζη και τη Μαρία Λασκαρίνα, σύζυγο του Μπέλα Δ΄ της Ουγγαρίας.

Το 1221 ο Ροβέρτος του Κουρτεναί στέφθηκε Λατίνος αυτοκράτορας. Σύμφωνα με τον Γεώργιο Ακροπολίτη είχε αρραβωνιαστεί το 1222 την Ευδοκία Λασκαρίνα. Ωστόσο ο γάμος εμποδίστηκε από τον Πατριάρχη Μανουήλ Α΄ λόγω στενής συγγένειας εξ αίματος. Δεν ήταν πραγματικά στενοί συγγενείς: η Ευδοκία ήταν προγονή της Μαρίας του Κουρτεναί, 3ης συζύγου του Θεοδώρου Α΄ και αδελφής του Ροβέρτου. Όμως την εποχή εκείνη εθεωρείτο ανιψιά του Ροβέρτου. Όταν απεβίωσε ο Θεόδωρος Α΄ το 1222, οι αδελφοί του Αλέξιος Λάσκαρης και Ισαάκιος Λάσκαρης, δυσαρεστημένοι που τον διαδέχθηκε ο Ιωάννης Γ΄, πήραν την Ευδοκία και κατέφυγαν στην Κωνσταντινούπολη, όπου -σύμφωνα με τον Ακροπολίτη- εισήλθαν στον εκεί στρατό και οδήγησαν μία Λατινική δύναμη εναντίον της Βιθυνίας ο 1224. Όμως νικήθηκαν από τον Ιωάννη Γ΄, αιχμαλωτίστηκαν και τυφλώθηκαν.

Ο γάμος της Ευδοκίας με τον Ροβέρτο δεν έγινε· αντ' αυτού η Ευδοκία παντρεύτηκε, κατά τον Αλμπερίκ του Τρουά-Φονταίν τον Φρειδερίκο Β΄ δούκα της Αυστρίας το 1226. Το 1229 ο γάμος ακυρώθηκε: ο Φρειδερίκος Β΄ νυμφεύτηκε την Αγνή των Άντεχς, κόρη του Όθωνα Α΄ δούκα της Μερανίας, ενώ η Ευδοκία παντρεύτηκε τον Ανσώ ντε Καγιέ καγκελάριο της Λατινικής Αυτοκρατορίας.

## Οικογένεια
Παντρεύτηκε πρώτα το 1226 τον Φρειδερίκο Β΄ των Μπάμπενμπεργκ δούκα της Αυστρίας. Ο γάμος ακυρώθηκε το 1229.

Η Ευδοκία παντρεύτηκε μετά τον Ανζώ ντε Καγιέ κυβερνήτη της Μ. Ασίας και καγκελάριο της Λατινικής αυτοκρατορίας της Κωνσταντινούπολης. Δεν απέκτησε τέκνα από τους γάμους της.

## Παραπομπές


## Πηγές
*genealogy page entry

Κατηγορία:Οίκος των Λασκαριδών
Κατηγορία:Δούκισσες της Αυστρίας
Τζορτζίνιο Βαϊνάλντουμ

Ο **Τζορτζίνιο Γκρέτζιον Έμιλε Βαϊνάλντουμ** είναι Ολλανδός επαγγελματίας ποδοσφαιριστής που αγωνίζεται στη θέση του μέσου στην γαλλική Παρί Σεν Ζερμέν και στην Εθνική Ολλανδίας. Είναι γεννημένος στις 11 Νοεμβρίου 1990 στο Ρότερνταμ, στην Ολλανδία. Έχει ύψος 1,75 μ.. 

Ξεκίνησε την καριέρα του στις ακαδημίες της Σπάρτα Ρότερνταμ και συνέχισε στη Φέγενορντ, τη μεγαλύτερη ομάδα της πόλης. Μάλιστα, το 2007 έγινε ο νεότερος παίκτης που αγωνίστηκε με την πρώτη ομάδα της Φέγενορντ, σε ηλικία μόλις 17 ετών, με την οποία αγωνίστηκε σε συνολικά 111 παιχνίδια, σε 4 χρόνια. Το 2011 πήρε μεταγραφή στην Αϊντχόφεν με την οποία κατέκτησε ένα Κύπελλο Ολλανδίας και ένα πρωτάθλημα στα τέσσερα χρόνια που παρέμεινε στην ομάδα, καθώς και το βραβείο του Καλύτερου Ολλανδού Ποδοσφαιριστή, το 2014-15. 

Το 2015 πήρε για πρώτη φορά μεταγραφή σε ομάδα της Πρέμιερ Λιγκ και συγκεκριμένα στη Νιούκασλ, η οποία πλήρωσε 14,5 εκατομμύρια λίρες, με την οποία αγωνίστηκε σε 38 αγώνες και πέτυχε 11 γκολ, όμως δεν κατάφερε να βοηθήσει την ομάδα του να παραμείνει στην κατηγορία, αφού υποβιβάστηκε στην Β' Κατηγορία. 

Ο υποβιβασμός της Νιούκασλ οδήγησε τον Βαϊνάλντουμ να πάρει μεταγραφή στη Λίβερπουλ, έναντι 23 εκατομμυρίων λιρών. Eπαίξε σε 237 παιχνίδια και πετύχε 22 τέρματα, τα δυο  από αυτά στον δεύτερο ημιτελικό του Τσάμπιονς Λιγκ 2018–19. Η Λίβερπουλ επικράτησε μετά από δυο αγώνες της Μπαρτσελόνα με συνολικό σκορ 4-3 και προκρίθηκε στον τελικό της διοργάνωσης, όπου νίκησε 2-0 την Τότεναμ και κατέκτησε τη διοργάνωση. Επίσης κατέκτησε το Σουπερ Καπ Ευρώπης, το Κύπελλο Συλλόγων και την Πρεμιερ Λιγκ.  Το καλοκάιρι του 2021 μετεγγράφηκε στην Παρί Σεν Ζερμαίν.

Με την Εθνική Ολλανδίας έχει 83 συμμετοχές και 26 γκολ, από το 2011. Μάλιστα, ήταν μέλος της ομάδας που κατέκτησε το χάλκινο μετάλλιο το 2014 στο Παγκόσμιο Κύπελλο της Βραζιλίας. Επίσης πέτυχε 3 γκολ στο Γιούρο 2020.

## Παραπομπές

## Εξωτερικοί σύνδεσμοι
*

Κατηγορία:Ολλανδοί ποδοσφαιριστές
Κατηγορία:Ποδοσφαιριστές Εθνικής Ολλανδίας
Κατηγορία:Ποδοσφαιριστές Λίβερπουλ Φ.Κ.
Κατηγορία:Ποδοσφαιριστές Νιούκασλ Γιουνάιτεντ
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Έρεντιβιζι
Κατηγορία:Ποδοσφαιριστές ΠΣΦ Αϊντχόφεν
Κατηγορία:Ποδοσφαιριστές Φέγενορντ
Κατηγορία:Μέσοι ποδοσφαιριστές
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Παίκτες νικητές ΟΥΕΦΑ Τσάμπιονς Λιγκ
Κατηγορία:Ολλανδοί ποδοσφαιριστές στο εξωτερικό
Κατηγορία:Ολλανδοί με καταγωγή από το Σουρινάμ
Κατηγορία:Ποδοσφαιριστές Παρί Σεν Ζερμέν
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ποδοσφαιριστές Ευρωπαϊκού Πρωταθλήματος 2024
Μαριλένα Κοππά

Η **Μαριλένα Κοππά** (γενν. Αθήνα, 1 Μαρτίου 1963) είναι Ελληνίδα πανεπιστημιακός και πολιτικός.

Σπούδασε Νομική στο Πανεπιστήμιο Αθηνών και Πολιτική Επιστήμη στο Παρίσι. Είναι καθηγήτρια Συγκριτικής Πολιτικής στο Πάντειο Πανεπιστήμιο.

Ήταν ευρωβουλευτής του ΠΑΣΟΚ από την 1η Οκτωβρίου 2007 έως τις 30 Ιουνίου 2014. Ήταν μέλος της κοινοβουλευτικής ομάδας της Προοδευτικής Συμμαχίας Σοσιαλιστών και Δημοκρατών στο Ευρωπαϊκό Κοινοβούλιο. Διετέλεσε μέλος της Επιτροπής Εξωτερικών Υποθέσεων και της Υποεπιτροπής Ασφάλειας και Άμυνας.

Στις ευρωεκλογές 2014 ήταν υποψήφια με τη Δημοκρατική Αριστερά.

## Εργογραφία
* *Η Κοινή Πολιτική Άμυνας και Ασφάλειας — Η ιστορία, οι θεσμοί, οι στρατηγικές*, εκδ. Πατάκη, Αθήνα 2017, 375 σελίδες

## Παραπομπές


Κατηγορία:Απόφοιτοι Εθνικού και Καποδιστριακού Πανεπιστημίου Αθηνών
Κατηγορία:Καθηγητές Παντείου Πανεπιστημίου
Κατηγορία:Ευρωβουλευτές εκλεγμένοι με το ΠΑΣΟΚ
Κατηγορία:Ευρωβουλευτές της Ελλάδας εκλεγμένοι την περίοδο 2004-2009
Κατηγορία:Ευρωβουλευτές της Ελλάδας εκλεγμένοι την περίοδο 2009-2014
Ντάβιντ Άλαμπα

Ο **Ντάβιντ Ολατουκούνμπο Άλαμπα** (*David Olatukunbo Alaba*, γεννημένος στις 24 Ιουνίου 1992) είναι Aυστριακός επαγγελματίας ποδοσφαιριστής που αγωνίζεται στη Ρεάλ Μαδρίτης και την εθνική ομάδα της Αυστρίας, στην οποία έκανε ντεμπούτο στην ηλικία των 17, το 2009.

Ως πολύ ευπροσάρμοστος παίκτης, ο Άλαμπα έχει παίξει σε ένα πλήθος θέσεων, συμπεριλαμβανομένων του κεντρικού μεσαίου, του κεντρικού αμυντικού και αλλού.

Ο Αλάμπα πραγματοποίησε με την Μπάγερν Μονάχου περισσότερες από 400 εμφανίσεις, αρχίζοντας το 2010, κερδίζοντας 27 τίτλους, στους οποίους συμπεριλαμβάνονται 10 πρωταθλήματα και δύο Τσάμπιονς Λίγκ. Ψηφίστηκε Αυστριακός ποδοσφαιριστής της χρονιάς εφτά φορές και τρεις φορές συμπεριλήφθηκε στην ομάδα της χρονιάς της UEFA τρεις φορές.

## Παραπομπές

## Εξωτερικοί σύνδεσμοι

*

Κατηγορία:Αυστριακοί ποδοσφαιριστές
Κατηγορία:Ποδοσφαιριστές Εθνικής Αυστρίας
Κατηγορία:Ποδοσφαιριστές Μπάγερν Μονάχου
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:Αυστριακοί αφρικανικής καταγωγής
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ποδοσφαιριστές Ρεάλ Μαδρίτης
Κώστας Πουπάκης

Ο **Κωνσταντίνος (Κώστας) Πουπάκης** (γεννήθηκε στις 18 Ιανουαρίου 1951 στην Ηλιούπολη) είναι Έλληνας πολιτικός και συνδικαλιστικός ακτιβιστής, που διετέλεσε ευρωβουλευτής την περίοδο 2009-2014. 

## Βιογραφία
Σπούδασε οικονομία και διοίκηση επιχειρήσεων.  

Κατείχε διευθυντικές θέσεις σε οργανώσεις εργαζομένων από τη δεκαετία του '80. Ήταν πρόεδρος της ΔΑΚΕ (συνδικαλιστική οργάνωση που συνδέεται με τη Νέα Δημοκρατία). Το δεύτερο μισό της δεκαετίας του 1990 έγινε μέλος της διοίκησης της ΕΣΕΕ και αργότερα έγινε γενικός γραμματέας της. Διετέλεσε επίσης μέλος της Οικονομικής και Κοινωνικής Επιτροπής της Ευρωπαϊκής Ένωσης.  

Στις εκλογές του 2009, εξελέγη στο Ευρωπαϊκό Κοινοβούλιο με τη Νέα Δημοκρατία. Στο Ευρωπαϊκό κοινοβούλιο, ήταν μέλος του Ευρωπαϊκού Λαϊκού Κόμματος και της Επιτροπής Απασχόλησης και Κοινωνικών Υποθέσεων  . 

## Παραπομπές


Κατηγορία:Ευρωβουλευτές εκλεγμένοι με τη Νέα Δημοκρατία
Κατηγορία:Ευρωβουλευτές της Ελλάδας εκλεγμένοι την περίοδο 2009-2014
Η Βενετσιάνα (ταινία)

***Η Βενετσιάνα*** () , (διεθνώς κυκλοφόρησε ως η Βενετσιάνικη γυναίκα), είναι Ιταλική ερωτική ταινία του 1986 σε σκηνοθεσία Μάουρο Μπολονίνι και πρωταγωνιστούν η Λάουρα Αντονέλι και η Μόνικα Γκουεριτόρε.

Η ταινία είναι μια μεταφορά της ομώνυμης κωμωδίας του 16ου αιώνα.

## Υπόθεση
Μετά την πανούκλα στη Βενετία, κατά τη διάρκεια του καρναβαλιού, δύο ελκυστικές γυναίκες υψηλής κοινωνίας, η ώριμη χήρα Άντζελα (Λάουρα Αντονέλι) και η νεαρή νύφη της Βαλέρια (Μόνικα Γκουεριτόρε), συναγωνίζονται για τις σεξουαλικές εύνοιες του Τζουλς (Τζέισον Κόνερι), ενός νεαρού και όμορφου ξένου, που βρήκαν περιπλανώμενο στους δρόμους.

### Διανομή Ρόλων
* Λάουρα Αντονέλι ως Άντζελα 
* Μόνικα Γκουεριτόρε ως Βαλέρια
* Τζέισον Κόνερι ως Τζουλς
## Υποδοχή
### Διακρίσεις
Η ταινία ήταν υποψήφια για τα βραβεία Νταβίντ ντι Ντονατέλο και Νάστρο ντ' Αρτζέντο το 1986 στην κατηγορία καλύτερων κοστουμιών.

## Κυκλοφορία
Σε ορισμένες χώρες που προβλήθηκε η ταινία υπήρξε απαγόρευση για ανηλίκους κάτω των 18 ετών, όπως η Αργεντινή, η Γαλλία και η  Ισπανία.

## Παραπομπές


## Εξωτερικοί σύνδεσμοι
*

Κατηγορία:Ιταλικές ταινίες της δεκαετίας 1980
Κατηγορία:Ιταλικές ερωτικές ταινίες
Κατηγορία:Ταινίες του 1986 
Κατηγορία:Ταινίες σε σκηνοθεσία Μάουρο Μπολονίνι
Κατηγορία:Ταινίες γυρισμένες στη Βενετία
Κατηγορία:Ιταλόφωνες ταινίες
Ορέσκεια Σερρών

Η **Ορέσκεια** ή **Ορεσκία** είναι ημιορεινό χωριό του Δήμου Βισαλτίας, στην Περιφερειακή Ενότητα Σερρών. Βρίσκεται στους πρόποδες του Κερδύλιου όρους, σε υψόμετρο 140 μέτρων.

## Γεωγραφικά - ιστορικά στοιχεία
Η Ορέσκεια βρίσκεται στα νότια του κάμπου των Σερρών και στους βόρειους πρόποδες από τα Κερδύλια όρη. Το χωριό είναι κτισμένο σε πολύ μικρή απόσταση και δυτικά από τη Δάφνη, σε περιοχή με πλούσια βλάστηση και πολλά νερά. Μάλιστα, νοτιοδυτικά του χωριού, βρίσκεται η φυσική βάθρα *Κότσβινι* και η βάθρα *Κοτς* στην οποία χύνεται καταρράκτης. Βόρεια περνάει ο χείμαρρος Δάφνη που μετά από λίγο καταλήγει στον Εζοβίτη ποταμό. Στην ίδια περιοχή και σε χαμηλό λόφο, σε απόσταση περίπου 1 χλμ. βόρεια, υπάρχουν τα ερείπια πύργου. Στην ίδια περιοχή σε απογραφή του 11ου αιώνα περιγράφεται *προάστειον* (δηλ. οικισμός) με την ονομασία «*Άγιος Στέφανος*». Κάτω από τον πύργο υπάρχει λαξευμένο σε βράχο του λόφου το ασκητήριο της Αγίας Μαρίνας το οποίο σε αγιορείτικα έγγραφα του 11ου αιώνα αναφέρεται ως «Θεοτόκος του Σπηλαίου» και μετόχι της Μονής Ιβήρων του Αγίου Όρους. Το 1923 κτίσθηκε ο Ιερός Ναός Μεταμορφώσεως του Σωτήρος, ενώ ανακαινίσθηκε το 1985. Η Ορέσκεια απέχει 18,5 χλμ. ΝΑ. της Νιγρίτας και 35 ΝΑ. των Σερρών. Το χωριό αναφέρεται επίσημα το 1920 στο ΦΕΚ 2Α - 04/01/1920 ως *Κιζιλή* να προσαρτάται στην τότε κοινότητας Εζιόβης (Δάφνης). Το 1926 με το ΦΕΚ 55Α - 15/02/1926 μετονομάστηκε σε Ορεσκία. Σύμφωνα με το σχέδιο Καλλικράτης μαζί με τη Δάφνη αποτελούν την Τοπική Κοινότητα Δάφνης που υπάγεται στη Δημοτική Ενότητα Αχινού του Δήμου Βισαλτίας και σύμφωνα με την απογραφή του 2011 έχει πληθυσμό 57 κατοίκους.

## Παραπομπές


Κατηγορία:Χωριά της περιφερειακής ενότητας Σερρών
Κατηγορία:Δήμος Βισαλτίας
Οισοφάγος του Μπάρετ

right|200 px|thumb|Οισοφάγος του ΜπάρετΟ **οισοφάγος του Μπάρετ** είναι επικίνδυνη παθολογική κατάσταση προ-καρκινικού χαρακτήρα, που αναπτύσσεται στον βλεννογόνο του οργάνου, ως επιπλοκή της παλινδρόμησης των τροφών και του γαστρικού υγρού, κατόπιν οισοφαγίτιδας. Ουσιαστικά πρόκειται για μεταπλασία του κατώτερου τμήματος του επιθηλίου του οισοφάγου, καθώς τα κύτταρά του σταδιακά αλλάζουν μορφή (από πλακώδη) και μετατρέπονται σε κυλινδρικά (εντερική μετάπλαση) που ομοιάζουν με εκείνα του στομάχου. Το αίτιο της παλινδρόμησης είναι, συνήθως, η ελαττωμένη ικανότητα του οισοφαγικού σφιγκτήρα να μην επιτρέπει την επιστροφή των τροφών και του υγρού του στομάχου προς τον οισοφάγο. Νεώτερες απόψεις, ωστόσο, ενοχοποιούν μία ομάδα πρωτεϊνών (κυτοκίνες) η αντιδραστική παραγωγή των οποίων από τα κύτταρα του πάσχοντα οισοφάγου, προκαλεί την εμφάνιση του Barrett. Ο οισοφάγος κινδυνεύει να εμφανίσει, μεταγενέστερα, αλλοιώσεις δυσπλαστικού χαρακτήρα (χαμηλόβαθμη ή/και υψηλόβαθμη δυσπλασία) οι οποίες (αν αφεθούν δίχως παρακολούθηση) είναι δυνατόν να εξελιχθούν σε καρκίνο. Η διάγνωση του οισοφάγου του Μπάρετ επιβεβαιώνεται μετά από γαστροσκόπηση και βιοψία. Η πρόληψη είναι δυνατή με βελτίωση των διατροφικών συνηθειών ενώ η θεραπεία επιτυγχάνεται, κυρίως, με χειρουργική αφαίρεση της βλάβης.

## Παραπομπές


## Εξωτερικοί σύνδεσμοι

* Barrett's esophagus στο Εθνικό Ινστιτούτο Διαβήτη και Πεπτικών και Νεφροπαθειών (NIDDK)
* Barrett's esophagus Video Overview  Barrett's esophagus Health Information στο Mayo Clinic

Κατηγορία:Παθήσεις του οισοφάγου
Κατηγορία:Γαστρεντερολογία
Η Πόλη Των Θαυμάτων

***Η πόλη των θαυμάτων*** είναι ελληνική ταινία του 2005, σε σκηνοθεσία και σενάριο του Δημήτρη Αθανίτη.

## Πλοκή
Αθήνα, Αύγουστος 2004. Σε μια πόλη που για 20 μέρες γίνεται η μητρόπολη του πλανήτη, έξη ιστορίες αγάπης διασταυρώνονται απροσδόκητα και λυτρωτικά μέσα στο ξέφρενο κλίμα των Ολυμπιακών Αγώνων, καθώς άνθρωποι από όλες τις γωνιές του πλανήτη φτάνουν στην Αθήνα για να κυνηγήσουν τα δικά τους όνειρα, τα δικά τους θαύματα. Και το μεγαλύτερο θαύμα είναι η αγάπη. Ένα ζευγάρι Γιαπωνέζων που έρχονται να παντρευτούν στην Αθήνα των Ολυμπιακών, μια νεαρή Αμερικανίδα που ανακαλύπτει τον έρωτα στο πρόσωπο ενός Γάλλου φωτογράφου, ένας αρχιτέκτονας που θέλει να εγκαταλείψει την πόλη αλλά δεν μπορεί, ένας Ρώσος που γυρίζει για να ξαναβρεί ότι άφησε, ένα κοριτσάκι που αναζητά καινούργιο πατέρα, ένας αθλητής αντιμέτωπος με τα διλήμματά του.

## Κριτικές
* *Μικρά θαύματα στην Πόλη των Θαυμάτων* Παύλος Κάγιος*, [[Τα Νέα]]*
* *Μια πλάγια κινηματογραφική ματιά στους Ολυμπιακούς* Κώστας Τερζής*, [[Η Αυγή]]*

*Η* π*όλη των θαυμάτων* είναι η μόνη ταινία με υπόθεση, που έχει γυριστεί ποτέ στη διάρκεια Ολυμπιάδας. 

## Ηθοποιοί
Κατερίνα Διδασκάλου (μητέρα), Δημήτρης Αλεξανδρής (Τομπάζης), Λήδα Ματσάγγου (Μελίνα), Εκάβη Ντούμα (Έλενα), Μπάμπης Χατζηδάκης (Νίκος), Ευα Στυλάντερ (Μόνικα, μητέρα Έλενας), Ολιβιέ Μπρέιγ (Μαρκ), Βαλέριος Ελευθέρωφ (Ρώσος), Γιουκίκο Κροντηρά (Γιούκι), Γιοσιμότο Ναγκαγιάμα (Γιόσι), Άννα Στάτσκαγια (Κατρίνα), Νίκος Κατής (Αμερικανός), Γιώργος Μπακόλας (αστυνομικός), Δήμητρα Μπράμη (μικρή Μαρία), Νέστωρ Κοψιδάς (γκρουμ), Κατερίνα Λυπηρίδου (δημοσιογράφος), Άννα Μωραΐτου (κοπέλα από επαρχία), Σταυρούλα Θωμοπούλου (ξαδέλφη της), Μαριάννα Κάλμπαρη (καταστηματάρχις), Κατερίνα Μηλιώτη (αεροδρόμιο), Αννέτα Κορτσαρίδου (γραφείο ταξιδίων), Σόλων Τσούνης (ρεσεψιονίστ).

## Εξωτερικοί σύνδεσμοι
* https://www.athanitis.eu/site/gr/tainies/poli-tov-thavmaton

## Παραπομπές


Κατηγορία:Ταινίες σε σκηνοθεσία Δημήτρη Αθανίτη
Κατηγορία:Ταινίες με παράλληλες ιστορίες
Κατηγορία:Ταινίες του 2005
Μανώλης Φράγκος

Ο **Μανώλης Φράγκος** (Xίος, 27 Ιουνίου 1993) είναι Έλληνας κτηνίατρος και πολιτικός. Είναι εκλεγμένος ευρωβουλευτής με την Ελληνική Λύση (Ευρωπαίοι Συντηρητικοί και Μεταρρυθμιστές), για την περίοδο 2024-2029, και στο παρελθόν και την περίοδο 2019-24.

## Βιογραφικά στοιχεία
Σπούδασε Κτηνιατρική στο Τμήμα Κτηνιατρικής της Σχολής Επιστημών Υγείας του Αριστοτελείου Πανεπιστημίου Θεσσαλονίκης.    

Στις ευρωεκλογές του 2019 ήταν υποψήφιος με την Ελληνική Λύση υπό το όνομα Φράγκος (Φραγκούλης) Εμμανουήλ και βγήκε δεύτερος από το ψηφοδέλτιο του κόμματος, μετά τον πρόεδρο Κυριάκο Βελόπουλο. Για την επιλογή του ονόματος με το οποίο αναγραφόταν υπήρξε αντίδραση από τον Φράγκο Φραγκούλη ο οποίος κατηγόρησε το κόμμα για παραπλάνηση χρησιμοποιώντας το όνομά του. 

Ορίστηκε ευρωβουλευτής τον Ιούλιο του 2019, αντικαθιστώντας τον πρόεδρο της Ελληνικής Λύσης, Κυριάκο Βελόπουλο, ο οποίος υπέβαλε την παραίτηση του ώστε να αναλάβει Βουλευτής του Ελληνικού Κοινοβουλίου.

## 9η κοινοβουλευτική περίοδος
Κατά την κοινοβουλευτική του θητεία μεταξύ του 2019 και 2024 (9η κοινοβουλευτική περίοδος), ο Φράγκος ήταν μέλος της Επιτροπής Διεθνούς Εμπορίου (INTA), της Επιτροπής Αναφορών (PETI), της Εξεταστικής Επιτροπής για την προστασία των ζώων κατά την μεταφορά, και της Αντιπροσωπείας στην Κοινοβουλευτική Επιτροπή CARIFORUM-EΕ. Ήταν Αναπληρωματικό Μέλος της Επιτροπής Περιβάλλοντος, Δημόσιας Υγείας και Ασφάλειας των Τροφίμων (ENVI) και της Αντιπροσωπείας για τις σχέσεις με τη Λαϊκή Δημοκρατία της Κίνας μεταξύ άλλων.

Για την δράση του κατά την περίοδο, συγκεκριμένα για την υποβολή του μεγαλύτερου αριθμού ερωτήσεων (344), έγινε αναφορά στον Φράγκο από το πολιτικό περιοδικό Politico κατά την ανασκόπηση της δράσης του Ευρωκοινοβουλίου, με τίτλο MEP unAwards 2024 (αντιέπαινοι Μελών του Ευρωπαικού Κοινοβουλίου 2024).

## 10η κοινοβουλευτική περίοδος
Κατά την δεύτερη κοινοβουλευτική του θητεία (10η κοινοβουλευτική περίοδος), ο Εμμανουήλ Φράγκος είναι αντιπρόεδρος την Υποεπιτροπής Δημόσιας Υγείας του Ευρωκοινοβουλίου, μέλος της Επιτροπής Περιβάλλοντος, Δημόσιας Υγείας και Ασφάλειας Τροφίμων, της Υποεπιτροπής Ανθρωπίνων Δικαιωμάτων, της Αντιπροσωπείας για τις σχέσεις με το Ιράν.

## Παραπομπές


Κατηγορία:Έλληνες κτηνίατροι
Κατηγορία:Ευρωβουλευτές εκλεγμένοι με την Ελληνική Λύση
Κατηγορία:Ευρωβουλευτές της Ελλάδας εκλεγμένοι την περίοδο 2019-2024
Κατηγορία:Ευρωβουλευτές της Ελλάδας εκλεγμένοι την περίοδο 2024-2029
Πατρίκι Σερρών

Το **Πατρίκι**, επίσημα **Πατρίκιον**, είναι πεδινό χωριό της Περιφερειακής Ενότητας Σερρών με υψόμετρο 45 μέτρα.

## Γεωγραφία - Ιστορία
Το Πατρίκι βρίσκεται στα νότια της πεδιάδας των Σερρών και του ποταμού Στρυμόνα. Απέχει 11 χλμ. Α. της Νιγρίτας και 27 Ν.-ΝΔ. των Σερρών. Την περίοδο της τουρκοκρατίας η περιοχή ήταν τσιφλίκι Τούρκου αγά, του οποίου οι κολίγοι ίδρυσαν το χωριό. Το όνομά του οφείλεται σε καλόγερο ονόματι Πατρίκιο, που είχε μονάσει στο γειτονικό μικρό μοναστήρι του Αγίου Γεωργίου του Παριάκου (καταγράφεται σε χειρόγραφο της Μονής Εσφιγμένου του Αγίου Όρους) που χρονολογείται από το 1385 και είχε παραχωρηθεί από την επισκοπή Εζεβών στη μονή Εσφιγμένου. Αναφέρεται επίσημα το 1920 στο ΦΕΚ 2Α - 04/01/1920 να προσαρτάται στην τότε κοινότητα Τζίντζου (Σιτοχωρίου). Σύμφωνα με το σχέδιο Καλλικράτης αποτελεί την Τοπική Κοινότητα Πατρικίου που υπάγεται στη Δημοτική Ενότητα Αχινού του Δήμου Βισαλτίας και σύμφωνα με την απογραφή του 2011 έχει πληθυσμό 291 κατοίκους.

## Εξωτερικοί σύνδεσμοι

* Ο ιστότοπος Πατρίκι Σερρών 

## Παραπομπές


Κατηγορία:Χωριά της περιφερειακής ενότητας Σερρών
Κατηγορία:Δήμος Βισαλτίας
Γουλιέλμος Γ΄ του Νεβέρ

Ο **Γουλιέλμος Γ΄, κόμης του Νέβερ**, (Γαλλική γλώσσα : *Guillaume III*, Οσέρ, περί το 1107 - 21 Νοεμβρίου 1161) από τον Οίκο του Νεβέρ ήταν κόμης του Νεβέρ, του Ωσέρ & του Τοννέρ (1148 - 1161). Ήταν ο πρωτότοκος γιος του Γουλιέλμου Β΄ κόμη του Νεβέρ και της Αδελαΐδας, η πατρότητα της μητέρας του είναι άγνωστη. Αδέλφια του ήταν ο Ρενώ κόμης του Τορρέν (απεβ. 1148), που συμμετείχε στη Β΄ Σταυροφορία και ο Ροβέρτος, που αναφέρεται μόνο σε ένα καταστατικό του 1134. Η αδελφή του Άννα παντρεύτηκε τον Γουλιέλμο Η΄ τον Γηραιό, κόμη του Ωβέρν (κυβέρνησε 1155-82), απέκτησαν τον Ροβέρτο Δ΄, κόμη του Ωβέρν (1182-1194).
Ο Γουλιέλμος Γ΄ υπέγραψε με τον πατέρα του νομικές αποφάσεις σε καταστατικά του 1121 και 1134. Το 1137 ο χρονικογράφος Ορντερίκ Βιτάλ αναφέρει ότι συνόδευσε το 1137 τον Γοδεφρείδο Ε΄, κόμη του Ανζού στην είσοδό του στο δουκάτο της Νορμανδίας, ως μέρος της διένεξης μεταξύ της Ματθίλδης της Νορμανδίας και του εξαδέλφου της Στεφάνου της Αγγλίας. Η διαμάχη τους κράτησε το διάστημα 1135-1154 και είναι γνωστή ως *"Η Αναρχία"*. Ο Γουλιέλμος Γ΄ ακολούθησε τον Λουδοβίκο Ζ΄ της Γαλλίας στη Β΄ Σταυροφορία. Το 1148 απεβίωσε ο πατέρας του και ο Γουλιέλμος Γ΄ τον διαδέχθηκε στο Νεβέρ & Ωσέρ. Περίπου τότε θεωρείται ότι διαδέχθηκε και τον αδελφό του στο Τοννέρ.

## Οικογένεια

Νυμφεύτηκε την Ίντα του Σπόνχαϊμ, κόρη του Ένγκελμπερτ δούκα της Καρινθίας και της Ούτας της Πασσάου και είχε τέκνα:

*Γουλιέλμος Δ΄ π.1130-1168, κόμης του Νεβέρ, του Ωσέρ & του Τοννέρ.
*Γκυ απεβ. 1176, κόμης του Νεβέρ, του Ωσέρ & του Τοννέρ.
*Ρενώ, κύριος του Ντεσίζ, απεβ. στην Γ΄ Σταυροφορία στην πολιορκία της Άκρας (1189-91).
*Αδελαΐδα, παντρεύτηκε τον Ρενώ Δ΄ κόμη του Ζουανύ.
*Ερμενγκάρντε.

## Πρόγονοι



	

## Παραπομπές
 		


## Πηγές
*Constance Brittain Bouchard, Sword, Miter, and Cloister: Nobility and the Church in Burgundy, 980-1198, (Cornell University Press, 1987), 347
*Orderic Vitalis, Historia Ecclesiastica, Τόμος ΣΤ΄, Βιβλίο 13
*Steven Runciman, A History of the Crusades: Τόμος 2, The Kingdom of Jerusalem and the Frankish East (1952)

Κατηγορία:Οίκος του Νεβέρ
Δημήτριος Παπαμιχαλόπουλος

Ο **Δημήτριος Παπαμιχαλόπουλος** (1886  - 1986) ήταν Έλληνας  πολιτικός. 

## Σταδιοδρομία
Γεννήθηκε στην Κρεμαστή Λακωνίας  το 1886, γιος του Γεωργίου. 

Σπούδασε νομικά στην Αθήνα στο Παρίσι και στην Περούτζια της Ιταλίας. 

### Βουλευτής
Ο Παπαμιχαλόπουλος εξελέγη βουλευτής με το Προοδευτικόν Κόμμα (Κόμμα Προοδευτικών Φιλελευθέρων) του Καφαντάρη το 1932  Σημειώνεται ότι στο Μητρώο Βουλευτών (1910-1935) καταγράφεται εκλεγείς βουλευτής στις εκλογές του 1920 με ίδιο ονοματεπώνυμο. 

Στις εκλογές του 1950, του 1951 και του 
1958 εξελέγη βουλευτής με το κόμμα των Φιλελευθέρων. Στις αναπληρωματικές βουλευτικές εκλογές του 1952 στην περιφέρεια Επιδαύρου-Λιμηράς ο Παπαμιχαλόπουλος ήταν υποψήφιος. Την έδρα κέρδισε ο Ιωάννης Λύρας από τον Ελληνικό Συναγερμό με 10.730 ψήφους, επικρατώντας του Δημητρίου Παπαμιχαλόπουλου  από το κόμμα των Φιλελευθέρων, ο οποίος πήρε 4.656 ψήφους.
Μετά την αποχώρησή του από το Κόμμα Φιλελευθέρων, προσχώρησε στην Κίνηση Εθνικής Αναδημιουργίας (17 Νοεμβρίου 1960). Έγινε μέλος της Ένωσης Κέντρου με την οποία εξελέγη βουλευτής Λακωνίας το 1961 και το 1963.

### Θητεία στην κυβέρνηση
Την 1η Φεβρουαρίου 1951 διορίστηκε υφυπουργός Εθνικής Αμύνης στην κυβέρνηση του Σοφοκλή Βενιζέλου, υπηρετώντας ως τις 30 Ιουλίου 1951 και εν συνεχεία έγινε υπουργός Συγκοινωνιών ως τις 27 Οκτωβρίου 1951.

Πέθανε αιωνόβιος στην Αθήνα τον Ιούλιο του 1986 και κηδεύτηκε από το Πρώτο Νεκροταφείο Αθηνών.. Σύζυγός του ήταν η Αντιγόνη Ιωαννίδου.

## Παραπομπές


Κατηγορία:Βουλευτές Λακωνίας
Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Βουλευτές εκλεγμένοι με την Ένωση Κέντρου
Κατηγορία:Έλληνες υπουργοί Συγκοινωνιών
Κατηγορία:Έλληνες υφυπουργοί Εθνικής Άμυνας
Κατηγορία:Αιωνόβιοι
Κατηγορία:Βουλευτές εκλεγμένοι με το Προοδευτικό Κόμμα
Αγία Παρασκευή Σερρών

Η **Αγία Παρασκευή** (πρώην *Ξυλότρο* και *Ξυλότρος*) είναι πεδινό χωριό του Δήμου Βισαλτίας στην Περιφερειακή Ενότητα Σερρών της Μακεδονίας. Σύμφωνα με την απογραφή του 2011 έχει πληθυσμό 557 κατοίκων.

## Γεωγραφία
Η Αγία Παρασκευή είναι κτισμένη με υψόμετρο 20 μέτρων προς τα δυτικά όρια με την Περιφερειακή Ενότητα Θεσσαλονίκης , στα νότια του ποταμού Στρυμόνα. Είναι κτισμένη στον κάμπο των Σερρών, ανάμεσα στα χωριά Τερπνή (ΝΑ.), Νικόκλεια (ΝΔ.) και Σησαμία (Δ.-ΒΔ.). Απέχει 6 χλμ. βορειοδυτικά της Νιγρίτας και 24 χλμ. (οδικά μέσω Λυγαριάς) νοτιοδυτικά της πόλης των Σερρών.

## Γενικά και ιστορικά στοιχεία
Το 1900, σύμφωνα με υπολογισμούς του Βούλγαρου συγγραφέα και επιθεωρητή σχολείων Βασίλ Καντσόφ, στο χωριό ζούσαν 460 κάτοικοι, εκ των οποίων οι 260 ήταν Έλληνες και οι υπόλοιποι Κιρκάσιοι μουσουλμάνοι. Κατά την περίοδο του Α΄ Βαλκανικού Πολέμου απελευθερώθηκε από τις ελληνικές δυνάμεις, ωστόσο τον Φεβρουάριο του 1913, κατά τη διάρκεια ένοπλων συνοριακών επεισοδίων μεταξύ των - ακόμη συμμαχικών - στρατιωτικών δυνάμεων της Ελλάδας και της Βουλγαρίας, πέρασε υπό βουλγαρικό έλεγχο. Μετά το ξέσπασμα του Β΄ Βαλκανικού Πολέμου και την ήττα της Βουλγαρίας, επικυρώθηκε μαζί με την υπόλοιπη περιοχή της Νιγρίτας στο ελληνικό κράτος βάσει της συνθήκης του Βουκουρεστίου. Η πρώτη ελληνική απογραφή που διενεργήθηκε το 1913 στα νέα εδάφη κατέγραψε στο χωριό πληθυσμό 358 κατοίκων (186 άνδρες και 172 γυναίκες). Μετά τη Μικρασιατική Καταστροφή και την επακόλουθη ανταλλαγή πληθυσμών ανάμεσα στην Ελλάδα και την Τουρκία εγκαταστάθηκαν στον οικισμό πρόσφυγες από τη Μικρά Ασία και τη Θράκη. Κατά το τελευταίο διάστημα της Κατοχής, συμπεριλήφθηκε στα χωριά δυτικά της Νιγρίτας που βρίσκονταν υπό τον έλεγχο τοπικής δοσιλογικής πολιτοφυλακής, η οποία διαλύθηκε από τον ΕΑΜ/ΕΛΑΣ. Το 1950 το χωριό μετονομάστηκε σε Αγία Παρασκευή.

Διοικητικά αναφέρεται το 1913 ως τμήμα της υποδιοίκησης Νιγρίτης, ενώ με βάση το ΦΕΚ 2Α - 04/01/1920 προσαρτήθηκε στην τότε κοινότητα Αβδαμάλ (Σησαμίας) του νομού Σερρών και μερικά χρόνια αργότερα (1924) ορίστηκε ως έδρα κοινότητας. Κατά τη διάρκεια της Κατοχής που οδήγησε στη διαίρεση του νομού Σερρών ανάμεσα σε γερμανικά και βουλγαρικά κατεχόμενα εδάφη, υπήχθη πρώτα στον νομό Θεσσαλονίκης και στη συνέχεια στον νομό Στρυμώνος. Από την Απελευθέρωση μέχρι και το 1997 ανήκε στην επαρχία Βισαλτίας του νομού Σερρών. Βάσει του Σχεδίου «Καποδίστριας» υπήχθη στον νεοσύστατο δήμο Βισαλτίας, ενώ από το 2011, σύμφωνα με το σχέδιο Καλλικράτης αποτελεί τοπική κοινότητα της δημοτικής ενότητας Βισαλτίας του ομώνυμου δήμου.

## Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Σερρών
Κατηγορία:Δήμος Βισαλτίας
Γουλιέλμος Β΄ του Νεβέρ

Ο **Γουλιέλμος Β΄, κόμης του Νεβέρ**, (Γαλλική γλώσσα : *Guillaume II*, πριν το 1089 - 21 Αυγούστου 1148) από τον Οίκο του Νεβέρ ήταν Σταυροφόρος κατά τη Σταυροφορία του 1101 (μετά την Α΄ και πριν τη Β΄). Έγινε κόμης του Νεβέρ & του Ωσέρ (1098 - 1148). Ήταν ο πρωτότοκος γιος του Ρενώ Β΄, κόμη του Νεβέρ & του Ωσέρ και της 2ης συζύγου του Αγνής του Μπωζενσύ. Η μεγαλύτερη, ετεροθαλής αδελφή του Ερμενγάρδη, παντρεύτηκε έναν από τον Οίκο του Κουρτεναί, ήταν κόρη του Ρενώ Β΄ από τον 1ο γάμο του με την Ίντα του Λυόν & του Φορέ (περιοχή). Ο Γουλιέλμος Β΄ είχε τουλάχιστον δύο μικρότερους αδελφούς: τον Ροβέρτο υποκόμη του Λινύ-λε-Σατώ, που ακολούθησε τον αδελφό του στη Σταυροφορία του 1101 και τον Ούγο, που αναφέρεται μόνο σε ένα καταστατικό του 1144. Το έργο *Οι απαρχές και η σύντομη ιστορία της κομητείας του Νεβέρ (Origine et Historia Brevi Nivernensium Comitum)* αναφέρει ότι ο Ρενώ Β΄ ήταν συγκυβερνήτης με τον πατέρα του Γουλιέλμο Α΄ και προαπεβίωσε αυτού (5 Αυγούστου 1089).

Ο θάνατος του πατέρα του άφησε τον παππού του Γουλιέλμο Α΄ σαν μοναδικό κόμη του Νεβέρ, όταν αποβίωσε (20 Ιουνίου 1098) τον διαδέχθηκε ο εγγονός του Γουλιέλμος Β΄. Συμμετείχε στην Σταυροφορία του 1101 : ξεκίνησε το έτος αυτό με 15.000 άνδρες, αλλά ο στρατός του απέτυχε να καταλάβει το ισχυρά φρουρούμενο Ικόνιο και σχεδόν εξαλείφθηκε κατά την καταστροφική μάχη στην Ηράκλεια Κύβιστρα. Έφθασε στην Αντιόχεια με ευάριθμους μόνο άνδρες. Έπεισε τον Λουδοβίκο ΣΤ΄ της Γαλλίας να σπάσει την ειρήνη με τον Ερρίκο Α΄ της Αγγλίας και να υποστηρίξει τον Γουλιέλμο Κλίτο (1115). Λίγο μετά φυλακίστηκε από τον Θεοβάλδο των Μπλουά κόμη  της Καμπανίας. Συμμετείχε στη *"Σύνοδο της Τρουά"*, που ξεκίνησε στις 14 Ιανουαρίου 1129 και είναι γνωστός για την υποστήριξή του στη Β΄ Σταυροφορία. Πιστευόταν ότι τάφηκε στο Σαρτρέζ, εκεί ο άγιος Βερνάρδος του Κλαιρβώ προσπάθησε να τον εγείρει, αλλά απέτυχε.

## Οικογένεια

Νυμφεύτηκε την Αδελαΐδα, αγνώστου καταγωγής και είχε τέκνα:

*Γουλιέλμος Γ΄ π.1107-1161, κόμης του Νεβέρ & του Ωσέρ.
*Ρενώ απεβ. 1148, κόμης του Τοννέρ. Απεβίωσε στη Β΄ Σταυροφορία.
*Ροβέρτος, αναφέρεται μόνο σε ένα καταστατικό του 1134.
*Άννα, παντρεύτηκε τον Γουλιέλμο Η΄ κόμη του Ωβέρν.

## Πρόγονοι



	

## Παραπομπές
 		


## Πηγές
*Barber, Malcolm (1995). The New Knighthood: A History of the Order of the Temple. Cambridge University Press. 
*Constance Brittain Bourchard, Sword, Miter, and Cloister: Nobility and the Church in Burgundy, 980-1188, (Cornell University Press, 1987)
*Hollister, Charles Warren (2003). Henry I. Yale University Press. 
*Kleinberg, Aviad M. (1992). Prophets in Their Own Country: Living Saints and the Making of Sainthood in the Later Middle Ages. University of Chicago Press. 
*Richard, Jean. The Crusades, C. 1071-c. 1291. Cambridge University Press.

Κατηγορία:Οίκος του Νεβέρ
Κωνσταντίνος Τεσσαρακοντάπηχυς

Ο **Κωνσταντίνος Τεσσαρακοντάπηχυς** ήταν Βυζαντινός στρατιωτικός διοικητής (*[[Στρατηγός (Βυζάντιο)|στρατηγός]]*) του θέματος της Πελοποννήσου. Σύμφωνα με τον Γενέσιο, ο Τεσσαρακοντάπηχυς ήταν αξιωματούχος κάπου στα πρώτα χρόνια της βασιλείας του Λέοντα ΣΤ΄ (βασίλεψε το 886-912), όταν ο Εμίρης της Κρήτης Αμπού Αμπνταλάχ Ουμάρ ιμπν Σουάιμπ ναυάγησε ανοικτά των ακτών της Πελοποννήσου και συνελήφθη όταν έφτασε στην ακτή.

## Παραπομπές


Κατηγορία:Κυβερνήτες του Θέματος Πελοποννήσου
Κατηγορία:Βυζαντινοί του 9ου αιώνα
Σάντρο Περτίνι

Ο **Σάντρο Περτίνι** (Στέλλα, Λιγουρία, Σαβοΐα, 25 Σεπτεμβρίου 1896 - Ρώμη, 24 Φεβρουαρίου 1990) ήταν Ιταλός δημοσιογράφος, αντιστασιακός και σοσιαλιστής πολιτικός, πρόεδρος της Ιταλικής Δημοκρατίας από το 1978 έως το 1985. Στα νεανικά του χρόνια συμμετείχε στον Α' Π.Π. όπου διακρίθηκε και τιμήθηκε για τη γενναιότητά του, ενώ σπούδασε πολιτικές επιστήμες. Ακολούθως αγωνίστηκε κατά του φασισμού του καθεστώτος του Μπενίτο Μουσολίνι, συνελήφθη, φυλακίστηκε και εξορίστηκε. Μετά της πτώση της φασιστικής κυβέρνησης ο Περτίνι εντάχθηκε στην Ιταλική αντίσταση και αγωνίστηκε εναντίον των ναζί. Πιάστηκε αιχμάλωτος από τους Γερμανούς, όμως απελευθερώθηκε από τους συναγωνιστές του. Μετά τη λήξη του πολέμου και την κατάργηση της βασιλείας, ο Περτίνι συμμετείχε στο σχεδιασμό του νέου Συντάγματος. Επίλεκτο μέλος του Ιταλικού Σοσιαλιστικού Κόμματος, ο Περτίνι διακρίθηκε για την ανεξαρτησία των λόγων του. Αφού υπηρέτησε ως μέλος της Βουλής των Αντιπροσώπων, τελικά σε ηλικία 81 ετών (1978) εκλέχτηκε Πρόεδρος της Δημοκρατίας, το ύπατο αξίωμα της χώρας του. Παρά τη μεγάλη του ηλικία, αποδείχτηκε ιδιαίτερα δραστήριος, αναλαμβάνοντας σημαντικές διεθνείς πρωτοβουλίες. Το Δεκέμβριο του 1988 τιμήθηκε με το βραβείο (μετάλλιο) ειρήνης "Otto Hahn". Προηγούμενα (1986) του είχε απονεμηθεί το "Μετάλλιο της Ελευθερίας". Υπήρξε, επίσης, ένθερμος φίλος του αθλητισμού, με πιο γνωστή την παρουσία του και τη συμμετοχή στους πανηγυρισμούς για την κατάκτηση του Παγκοσμίου Κυπέλλου του 1982 (στην Ισπανία) από την Εθνική Ομάδα της Ιταλίας.
## Παραπομπές


Κατηγορία:Ιταλοί πολιτικοί
Κατηγορία:Πρόεδροι της Ιταλικής Δημοκρατίας
Κατηγορία:Αντικαπιταλιστές
Η Σκοτεινή Πλευρά της Αγάπης

**Η Σκοτεινή Πλευρά της Αγάπης** (Πρωτότυπος τίτλος: Φωτογραφίζοντας την Πατρίτσια), (ιταλικά: Fotografando Patrizia). είναι ιταλική ερωτική  δραματική ταινία του 1984 σε σενάριο και σκηνοθεσία του Σαλβατόρε Σαμπέρι και πρωταγωνιστούν η Μόνικα Γκουεριτόρε και ο Λόρενζο Λένα.

Η ταινία ασχολείται με ένα θέμα ταμπού της κοινωνίας που είναι η αιμομιξία και γι' αυτό απαγορεύτηκε η προβολή της σε ανηλίκους κάτω  των 14 ετών.

## Υπόθεση
Ο δεκαεξάχρονος Εμίλιο (Λόρενζο Λένα), ορφανός από τους δύο γονείς του, ζει μόνος στην Chioggia με την παλιά και πιστή οικονόμο του. Μετά το θάνατό της, η Πατρίτσια (Μόνικα Γκουεριτόρε) (η 25χρόνη αδελφή του Εμιλιο) επιστρέφει στο σπίτι της, πουλώντας την ευημερούσα εταιρεία μόδας που κατείχε.

Στην αρχή, η δουλειά της Πατρίτσια είναι να φροντίζει τον αδελφό της, αλλά συνεχώς η ίδια απομακρύνεται από κάθε ψυχαγωγία, διασκέδαση και κοινωνική ζωή.

Η Πατρίτσια, μόλις ανακαλύψει την νοσηρή προσκόλληση του Εμίλιο σε αυτήν (που μαρτυρείται από τον ενθουσιασμό με  τον οποίο ο Εμίλιο βλέπει τα  γυμνά πόδια της αδελφής του  ακριβώς έξω από το ντους), προσπαθεί πρώτα να βρει ένα κορίτσι για τον αδελφό της, αλλά τότε, νιώθοντας ζήλεια για την κοπέλα αυτή η ίδια αποφασίζει να εγκαταλείψει τον εαυτό της σε αυτήν την νοσηρή κατάσταση.
## Διανομή Ρόλων
* Μόνικα Γκουεριτόρε ως Πατρίτσια
*Λόρενζο Λένα ως Εμίλιο
*Τζιάνφρανκο Μανφρέντι ως Φράνκο Αλέσι
*Τζίλα Νόβακ ως πρώην φίλη της Πατρίτσια
*Σαβέριο Βαλόνε ως Αρίγκο

## Παραπομπές

## Εξωτερικοί σύνδεσμοι
*

Κατηγορία:Ιταλικές ερωτικές ταινίες
Κατηγορία:Ταινίες του 1984 
Κατηγορία:Ταινίες σε σκηνοθεσία Σαλβατόρε Σαμπέρι
Κατηγορία:Ιταλικές ταινίες της δεκαετίας 1980
Κατηγορία:Ιταλόφωνες ταινίες
Κατηγορία:Ταινίες με θέμα τη σεξουαλικότητα
Σάββας Σιάτρας

Ο **Σάββας Σιάτρας** (Καρίτσα Ιωαννίνων, 18 Ιανουαρίου 1944) είναι Έλληνας Ηπειρώτης τραγουδιστής δημοτικών παραδοσιακών τραγουδιών. Ο ίδιος αποτελεί εξέχουσα προσωπικότητα της παραδοσιακής μας μουσικής και συγκαταλέγεται στη γενιά των Δημοτικών τραγουδιστών, οι οποίοι συνέδραμαν στην καταγραφή του συγκεκριμένου είδους τραγουδιού σε βινύλιο και αργότερα σε ψηφιακή μορφή.

## Βιογραφία

Γεννήθηκε στο χωριό Καρίτσα της Δωδώνης, 20 χιλιόμετρα έξω από τα Γιάννενα το 1944. Σπούδασε για δύο χρόνια στο παράρτημα της Ζωσιμαίας Σχολής στη Ζίτσα. Ο ίδιος είναι ερμηνευτής του ηπειρώτικου τραγουδιού, το οποίο και «μετέφερε» τόσο στις περισσότερες περιοχές τις Ελλάδας, όσο και στα τέσσερα σημεία του ορίζοντα, όπου χτυπάει η καρδιά του απόδημου Ελληνισμού.
Ιδιαίτερα γνωστός έγινε από τις εκπομπές της ΥΕΝΕΔ και της ΕΡΤ μετέπειτα, με όλα τα τραγούδια του ανθρώπου της παράδοσης. Τραγούδια για τις Απόκριες, τον Γάμο, το Καλοκαίρι και την Άνοιξη, την ξενιτιά, την αγάπη, την ιστορία και οτιδήποτε περιελάμβανε ο κύκλος της ζωής του ανθρώπου, από τη γέννηση, μέχρι τον θάνατο.  Από τους σημαντικότερους εκπροσώπους της Δημοτικής Μουσικής έχει τραγουδήσει ηπειρώτικα τραγούδια σε διάφορες εκπομπές της κρατικής ραδιοφωνίας και τηλεόρασης, αλλά και σε εκδηλώσεις και συναυλίες σε πολλά μέρη της Ελλάδας και του εξωτερικού.

## Παραπομπές


## Βιβλιογραφία - παραπομπές
*Βιογραφικά στοιχεία Σάββα Σιάτρα
* Ο Σάββας Σιάτρας καλεσμένος στην ΕΡΤ

Κατηγορία:Έλληνες τραγουδιστές
Κατηγορία:Έλληνες μουσικοί
Γιάννης Γκίκας

Ο **Γιάννης Γκίκας** (γεν. 1959) είναι Έλληνας ηλεκτρολόγος - μηχανικός, πρώην αθλητικός παράγοντας και πολιτικός, δήμαρχος Αιγάλεω από την 1 Σεπτεμβρίου 2019, καθώς αναδείχτηκε νικητής στις Δημοτικές Εκλογές του 2019 και διαδέχτηκε το Δημήτρη Μπίρμπα

Από το 2003 εκλέγεται δημοτικός σύμβουλος στην πόλη του Αιγάλεω, ενώ διετέλεσε αντιδήμαρχος Έργων & Τεχνικών Υπηρεσιών επί μία επταετία (2004 - 2010) επί δημαρχίας Δημήτρη Καλογερόπουλου. Επίσης ήταν πρόεδρος της Δημαρχιακής Επιτροπής από το 2005 έως το 2010. Από το 2014 είναι επικεφαλής του δημοτικού συνδυασμού "Συμμαχία για το Αιγάλεω". Έχει υπηρετήσει, ακόμη, ως μέλος του Τεχνικού Συμβουλίου Δημοσίων Έργων της Περιφέρειας Αττικής, του Συμβουλίου Χωροταξίας, Οικισμού και Περιβάλλοντος του Τομέα της Δυτικής Αθήνας, της Επιτροπής Θεσμών της Περιφερειακής Ένωσης Δήμων Αττικής, της Επιτροπής Άρθρου 152 της Αποκεντρωμένης Διοίκησης Αττικής και του Αναπτυξιακού Συνδέσμου Δυτικής Αθήνας. Από το 2002 έως το 2005 ήταν αντιπρόεδρος της ΠΑΕ Αιγάλεω. Χρημάτισε, επίσης, ειδικός σύμβουλος της Γενικής Γραμματείας Συντονισμού και Διαχείρισης Αποβλήτων.Στης εκλογες του 2023 έχασε από τονΛάμπρο Σκλαβούνο με 75,31 έναντι 26,69

## Πηγές
* Συμμαχία για το Αιγάλεω - προφίλ 
## Παραπομπές


Γκικας Γιαννης
Οίκος του Νεβέρ

O **Οίκος του Νεβέρ**, γαλλ. Maison de Nevers, είναι μεσαιωνική δυναστεία, που ιδρύθηκε από τον Λαντρύ ντε Μονσώ και κατείχε τις επαρχίες Νεβέρ, Ωσέρ, Τοννέρ και Βαντόμ.

## Η καταγωγή
Τα μέλη του Οίκου κατάγονται από τους κυρίους του Μονσώ. Πρώτος αναφέρεται ο Λαντρύ Α΄, αδελφός του Χιλντεγκάριους/Χιλντεγκαίρ επισκόπου του Οτύν (ή η Χιλντεσίντε, σύζυγος του Λαντρύ Α΄, είναι αδελφή του επισκόπου). Ο ιστορικός Λεμπέφ τον αναφέρει ως ιππότη του Πουατιέ και στην υπηρεσία του Καρόλου Β΄ του Φαλακρού. Ο ιστορικός Κώλεϋ δεν τον αναφέρει ως ιππότη και γράφει ότι στην υπηρεσία του βασιλιά ήταν ο Χιλντεγκαίρ.

Ο Λαντρύ Α΄ υποστήριζε τον Κάρολο Β΄ και τον εκπροσώπησε το 842 στο Μακόν της Βουργουνδίας. Πριν το 868 νυμφεύτηκε τη Χιλντεσίντε και απέκτησαν τον Λαντρύ Β΄. Η *Ιστορία των κομήτων του Νεβέρ* αναφέρει τον Λαντρύ Β΄ ως ανιψιό του Χιλντεγκαίρ. Ο Λαντρύ Β΄ (απεβ. 922) διακρίθηκε κατά την πολιορκία του πύργου του Μετς-λε-Κοντ από τον Ριχάρδο των Μποζονιδών δούκα της Βουργουνδίας, ο οποίος του τον παραχώρησε περί το 880. Ο Λεμπέφ προσθέτει, ότι ο Ριχάρδος τον έκανε διοικητή του ιππικού του. Ο Λαντρύ Β΄ νυμφεύτηκε πρώτα την Άντα, με την οποία έκανε μία δωρεά το 910 και μετά την Έμμα. Απέκτησε τον Λαντρύ Γ΄ (απεβ. 950), τον Μποντόν και την Ανταλγκάρντις. Ο Λαντρύ Γ΄ αναφέρεται σε ένα καταστατικό του 950 ως κύριος του Μετς-λε-Κοντ. Ο Μποντόν(εμ) (απεβ. 950), στην *Ιστορία των κομήτων του Νεβέρ* αναφέρεται ότι, έκτισε τον πύργο του Μονσώ-λε-Κοντ και καλείται κύριος του Μονσώ.

Από τους γιους του Μποντόν(εμ), ο Λαντρύ Δ΄ είναι ο πρώτος που αναφέρεται ως κόμης του Νεβέρ, ενώ ο άλλος γιος έγινε μοναχός στο Κλυνύ. Ο Λαντρύ Δ΄ νυμφεύτηκε τη Ματίλντε, κόρη του Όθωνα-Γουλιέλμου των Ιβρέα κόμη της Βουργουνδίας, με προίκα την κομητεία του Νεβέρ. Παιδιά τους ήταν:
* Μποντόν 997-1023, νυμφεύθηκε την Αντέλ κόμισσα του Βαντόμ.
* Λαντρύ.
* Ρενώ Α΄ κόμης του Νεβέρ. Απεβίωσε το 1040 στη μάχη του Σαιν-Βερτύ και τάφηκε στο αββαείο του Σαιν-Ζερμαίν στο Ωσέρ.
* Γκυ/Γκιμπάλντους, αναφέρεται σε καταστατικό του 1023. Απεβ. πριν το 1035.
* Ροβέρτος απεβ. 1032, νυμφεύτηκε τη Ματίλντε, κόρη του Γκιμόνις.

## Γενεαλογία του Οίκου του Νεβέρ

## Πηγές
* Jean Lebeuf (abbé), Mémoires concernant l’histoire ecclésiastique et civile d’Auxerre..., vol. 2, Auxerre, Perriquet, 1743, 923 p. (lire en ligne [archive])
* Alain Bataille, Pascal Dibie, Jean-Pierre Fontaine, Jean-Charles Guillaume, Jean-Paul Moreau, Ferdinand Pavy, Line Skorka, Gérard Taverdet et Marcel Vigreux (préf. Henri de Raincourt), Yonne, Paris, Editions Bonneton, avril 1992 (ISBN 2-86253-124-3)
Μαύρος Άγγελος (ταινία)

Ο ***Μαύρος Άγγελος*** (αγγλ.: *Black Angel*) γνωστή επίσης και με τον τίτλο **Senso '45**, είναι Ιταλική  ερωτική δραματική ταινία του 2002 σε σκηνοθεσία του Τίντο Μπρας. Πρωταγωνιστούν οι Άννα Γκαλιένα και  Γκάμπριελ Γκάρκο.

Η ταινία είναι εμπνευσμένη από ένα μυθιστόρημα του Καμίλο Μπόιτο, που ήδη είχε προσαρμοστεί στο παρελθόν από τον Λουκίνο Βισκόντι στην ταινία του "Έτσι τελείωσε μια μεγάλη αγάπη". Ο Μπρας θέτει την δικιά του ταινία στα τελευταία χρόνια του φασισμού.

## Υπόθεση
Μάρτιος 1945 Ασόλο, Ιταλία. 
Η Λιβία Ματσόνι (Άννα Γκαλιένα), μια ελκυστική σύζυγος ενός ανώτερου αξιωματούχου του υπουργείου προπαγάνδας, μπαίνει στο αυτοκίνητο του δικηγόρου Ούγκο Οτζιάνο, θαυμαστή της Λιβία και πληροφοριοδότης του συζύγου της. Η Λιβία πρέπει να φτάσει στη Βενετία για να συνάντησει τον εραστή της, Χέλμουτ Σουλτς (Γκάμπριελ Γκάρκο), έναν υπολοχαγό της Βέρμαχτ, με τον οποίο έχει μια καυτή σχέση αγάπης.

Η πόλη στους τελευταίους μήνες του πολέμου, είναι γεμάτη με εμπόρους, αξιωματούχους  και τυχοδιώκτες κάθε είδους. Ωστόσο, μια έκπληξη περιμένει την Λιβία κατά την άφιξή της στη Βενετία.

## Διανομή Ρόλων
* Άννα Γκαλιένα ως Λιβία Ματσόνι
* Γκάμπριελ Γκάρκο ως Χέλμουτ Σουλτς
* Αντόνιο Σαλίνες ως Κάρλο
* Φράνκο Μπανκιαρόλι ως Ούγκο Οτζιάνο
* Λορεντάνα Κανάτα ως Νινέτα
* Σιμόνα Μπαριόνι ως Έλσα

## Παραπομπές

## Εξωτερικοί σύνδεσμοι
*

Κατηγορία:Ιταλικές ταινίες της δεκαετίας 2000
Κατηγορία:Ιταλικές ερωτικές ταινίες
Κατηγορία:Ταινίες του 2002
Κατηγορία:Ταινίες σε σκηνοθεσία Τίντο Μπρας
Κατηγορία:Ταινίες γυρισμένες στη Βενετία
Κατηγορία:Ιταλόφωνες ταινίες
Κατηγορία:Ταινίες με θέμα τη σεξουαλικότητα
Κατηγορία:Ταινίες με μουσική σύνθεση Ένιο Μορικόνε
Υδρούσσα Φλώρινας

Η **Υδρούσσα** (παλαιότερη ονομασία **Κάτω Κόττορι** ) είναι χωριό στον νομό Φλώρινας.  

Διοικητικά υπάγεται στην τοπική κοινότητα Υδρούσσης της δημοτικής ενότητας Περάσματος του Δήμου Φλώρινας. 

Σύμφωνα με την απογραφή του 2011 το χωριό είχε πληθυσμό 304 κατοίκων. 

## Παραπομπές


Κατηγορία:Χωριά της περιφερειακής ενότητας Φλώρινας
Κατηγορία:Δήμος Φλώρινας
Κατάλογος συνδικαλιστικών σωματείων στη Κύπρο

Τα εργατικά συνδικάτα στην Κύπρο περιλαμβάνουν:

* ΕΤΥΚ (Ενωση Τραπεζικών Υπαλλήλων Κύπρου - Kıbrıs Bankacılar Sendikası)
* ΠΕΟ (Παγκύπρια Εργατική Ομοσπονδία - Tüm Kıbrıs Işçi Federasyonu)
* ΣΕΚ (Συνομοσπονδία Εργαζομένων Κύπρου - Kıbrıs Işçi Konfederasyonu)
* ΔΕΟΚ (Δημοκρατική Εργατική Ομοσπονδία Κύπρου - Kıbrıs Demokratik Işçiler Federasyonu)
* ΠΑΣΥΔΥ (Παγκύπρια Συντεχνία Δημοσίων Υπαλλήλων - Tüm Kıbrıs Kamu Kurumu Çalışanları Federayonu)
* ΠΟΕΔ (Παγκύπρια Οργάνωση Ελλήνων Δασκάλων - Tüm Kıbrıs Yunan Öğretmenler Sendikası)
* ΟΕΛΜΕΚ (Οργάνωση Ελλήνων Λειτουργών Μέσης Εκπαίδευσης Κύπρου - Kıbrıs Yunan Orta öğretim Öğretmenleri Sendikası)
* ΟΛΤΕΚ (Οργάνωση Λειτουργών Τεχνικής Εκπαίδευσης Κύπρου - Kıbrıs Yunan Mesleki Eğitim Öğretmenleri Sendikası)

Κατηγορία:Συνδικαλιστικά σωματεία στη Κύπρο
Στάδιο «Μιχάλης Χρ. Κυπριανού» Γεροσκήπου

Το **Στάδιο «Μιχάλης Χρ. Κυπριανού» Γεροσκήπου** (πρώην **Δημοτικό Στάδιο Γεροσκήπου**) (πλήρες όνομα: Δημοτικό Στάδιο Γεροσκήπου "Μιχάλης Χριστοφή Κυπριανού") είναι μικρό γήπεδο στη Γεροσκήπου.Το στάδιο έχει χωρητικότητα 2.000 θεατών, ενώ το στάδιο στέγαζε τον Ατρόμητο το 2007-2013. 

## Παραπομπές

Κατηγορία:Ατρόμητος Γεροσκήπου
Κατηγορία:Κτίρια και κατασκευές στην Επαρχία Πάφου
Κατηγορία:Στάδια ποδοσφαίρου στην Κύπρο
Κατηγορία:Αθλητικές εγκαταστάσεις στην Κύπρο
Κατηγορία:Γεροσκήπου
Πρώτη Φλώρινας

*Για συνώνυμο οικισμό δείτε το λήμμα: [[Πρώτη (αποσαφήνιση)]]*

Η **Πρώτη**, παλαιότερα γνωστή ως **Καμπάσνιτσα**, είναι χωριό στον νομό Φλώρινας. Διοικητικά υπάγεται στην τοπική κοινότητα Πρώτης της δημοτικής ενότητας Φλώρινας του Δήμου Φλώρινας.

Σύμφωνα με την απογραφή του 2011 η Πρώτη είχε πληθυσμό 120 κατοίκων.

## Παραπομπές


Κατηγορία:Χωριά της περιφερειακής ενότητας Φλώρινας
Κατηγορία:Δήμος Φλώρινας
Τρίβουνο Φλώρινας

Το **Τρίβουνο** (παλαιότερη ονομασία **Τύρσια** ) είναι χωριό στον νομό Φλώρινας. Διοικητικά υπάγεται στην τοπική κοινότητα Τριβούνου της δημοτικής ενότητας Φλώρινας του Δήμου Φλώρινας.

Σύμφωνα με την απογραφή του 2011 το Τρίβουνο ήταν ακατοίκητο, όπως και η Καλογερίτσα, το άλλο χωριό που υπάγεται στην τοπική κοινότητα Τριβούνου.

## Παραπομπές


Κατηγορία:Χωριά της περιφερειακής ενότητας Φλώρινας
Κατηγορία:Δήμος Φλώρινας
Άνω Υδρούσσα Φλώρινας

Η **Άνω Υδρούσσα** είναι χωριό και έδρα ομώνυμης τοπικής κοινότητας, της δημοτικής ενότητας (τέως δήμου) Περάσματος, του  δήμου Φλώρινας, της περιφερειακής ενότητας (τέως νομού) Φλώρινας, στην περιφέρεια Δυτικής Μακεδονίας, σύμφωνα με το πρόγραμμα *[[Σχέδιο «Καλλικράτης»|Καλλικράτης]]*. Πριν το σχέδιο *[[Σχέδιο «Καποδίστριας»|Καποδίστριας]]* και το πρόγραμμα *Καλλικράτης*, ανήκε στην επαρχία και νομό Φλωρίνης, στο γεωγραφικό διαμέρισμα Μακεδονίας.
μικρογραφία

Μέχρι το 1928 ο οικισμός ονομαζόταν *Άνω Κόττορι*.

## Γεωγραφία
Η Άνω Υδρούσσα είναι ορεινό χωριό στο κεντρικό τμήμα του νομού Φλωρίνας. Βρίσκεται στις βορειοδυτικές κλιτύς της κορυφής «Μαύρο Βουνό» (1.021 μ.) του Βέρνου, νοτιοανατολικά του φράγματος Τριανταφυλλιάς και δίπλα στην επαρχιακή οδό Φλώρινας-Καστοριάς, σε μέσο σταθμικό υψόμετρο 860. Απέχει 12 χλμ. περίπου ΝΑ. της Φλώρινας. Η τοπική κοινότητα είναι χαρακτηρισμένη ως αγροτικός ορεινός οικισμός, με έκταση 13,303 χμ² (2011). 

## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1918 ως *Άνω (Γκόρνο) Κόττορι* και ορίστηκε έδρα της ομώνυμης κοινότητας του νομού Φλωρίνης. Το 1928 μετονομάστηκε σε *Άνω Υδρούσα* και το 1940 η ονομασία διορθώθηκε σε *Άνω Υδρούσσα*. Με το ΦΕΚ 244Α - 04/12/1997 αποσπάστηκε από την κοινότητα Άνω Υδρούσσας και προσαρτήθηκε στον δήμο Περάσματος. Με το ΦΕΚ 87Α - 07/06/2010 αποσπάστηκε από τον δήμο Περάσματος και προσαρτήθηκε στον δήμο Φλωρίνης. 

## Γενικά στοιχεία
Οι κάτοικοι του χωριού ασχολούνται με τη γεωργία και την κτηνοτροφία (αγελάδες). Καλλιεργούνται, κυρίως, σιτάρι, σίκαλη, φράουλες και φασόλια γίγαντες. 

## Αξιοθέατα
* Η εκκλησία του Αγίου Γρηγορίου στο νότιο τμήμα του οικισμού
* Το φράγμα της Τριανταφυλλιάς, βορειοδυτικά του οικισμού

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάνικα, 1993, 2006 (ΠΛΜ)
* Εγκυκλοπαίδεια Πάπυρος Λαρούς, 1964 (ΠΛ)
* Κολιόπουλος Ι. Σ. (επιστ. εποπτεία), Μιχαηλίδης Ι. Δ. – Παπανικολάου Κων. Σ. (επιμ.) (2008). *Αφανείς Γηγενείς Μακεδονομάχοι (1903-1913)*, Θεσσαλονίκη, Ε.Μ.Σ. – University Studio Press. ISBN 978-960-12172-4-6
* Οργανισμός εκδόσεων «Ελλάδα», χάρτες (Βαρελάς)
* Περιοδικό «Κορφές», τεύχος 119
* Περιοδικό «Διακοπές», εκδ. Δ.Ο.Λ.,  2010

Κατηγορία:Δήμος Φλώρινας
Κατηγορία:Χωριά της περιφερειακής ενότητας Φλώρινας
Τροπαιούχος Φλώρινας

Ο **Τροπαιούχος** (παλαιότερη ονομασία **Μαχαλάς** ) είναι χωριό στον νομό Φλώρινας. Διοικητικά υπάγεται στην τοπική κοινότητα Τροπαιούχου της δημοτικής ενότητας Περάσματος του Δήμου Φλώρινας. 

## Δημογραφικά στοιχεία
Η πρόσφατη δημογραφική εξέλιξη του οικισμού, βάσει των εθνικών απογραφών, είναι η εξής:

## Παραπομπές


Κατηγορία:Χωριά της περιφερειακής ενότητας Φλώρινας
Κατηγορία:Δήμος Φλώρινας
Ρενώ Α΄ του Νεβέρ

O **Ρενώ Α΄, κόμης του Νεβέρ**, (Γαλλική γλώσσα : *Renauld I*, (περί το 1000 - 29 Μαΐου 1040) από τον Οίκο του Νεβέρ ήταν κόμης του Νεβέρ (1028 - 1040). Ήταν γιος του Λαντρύ/Λάντεριχ Δ΄ κυρίου του Μονσώ (π.972-1026) και της Ματθίλδης του Μακόν (π.983-1005), κόμισσα του Νεβέρ, κόρη του Όθωνα-Γουλιέλμου των Ιβρέα κόμη της Βουργουνδίας. Η μητέρα του έφερε ως προίκα το Νεβέρ στον Οίκο του πατέρα του, των κυρίων του Μονσώ (Monceaux). Ο Ρενώ Α΄ απεβίωσε στη μάχη του Σενιελαί εναντίον του Ροβέρτου Α΄, δούκα της Βουργουνδίας.

## Οικογένεια

Νυμφεύτηκε το 1016 τη Χέντβιχ/Αντβίζα των Καπετιδών, κόρη του Ροβέρτου Β΄ της Γαλλίας και είχε τέκνα:

*Γουλιέλμος Α΄ π.1030-1083/97, κόμης του Νεβέρ.
*Ερρίκος απεβ. 1067.
*Γκυ απεβ. 1067.
*Ροβέρτος π.1035-1093, βαρόνος του Κραόν.
*Αδελαΐδα.

## Πρόγονοι



	

## Παραπομπές
 		


## Πηγές
*Constance Brittain Bourchard, Sword, Miter, and Cloister: Nobility and the Church in Burgundy, 980-1188, (Cornell University Press, 1987), 344.

Κατηγορία:Οίκος του Νεβέρ